KLASA: 400-04/24-01/2

UR. BROJ: 251-228-24-2

Soblinec, 08.07.2024.

**BILJEŠKE UZ FINANCIJSKE IZVJEŠTAJE**

**ZA PERIOD 01.01.-30.06.2024.**

Osnovna škola Ivana Granđe posluje u skladu sa Zakonom o odgoju i obrazovanju u osnovnoj i srednjoj školi (NN 87/08, 86/09, 92/10, 105/10, 90/11, 5/12, 16/12, 86/12, 126/12, 94/13, 152/14, 07/17, 68/18, 98/19, 64/20, 151/22, 156/2023.), te Statutom škole. Škola obavlja djelatnost osnovnoškolskog obrazovanja. Osnovnoškolsko obrazovanje odvija se na četiri lokacije, i to na način: u matičnoj školi u Soblincu, Soblinečka 68, i u područnoj školi u Adamovcu, Dragutina Domjanića 75, nastava je organizirana i kao razredna i kao predmetna, tj.osmogodišnji program; dok je u područnim školama u Glavnici Donjoj, Glavnička cesta 26, i Moravču, Trg sv. Trojstva 1, nastava organizirana samo kao razredna, odnosno četverogodišnji program. Škola ima još jednu područnu školu u Belovaru, Varaždinska cesta 42, u kojoj se ne izvodi nastava ni u kakvom obliku.

U matičnoj školi u Soblincu su organizirane četiri skupine koje provode program produženog boravka, u područnim školama u Adamovcu i Glavnici Donjoj su organizirane po jedna kombinirana skupina programa produženog boravka.

Polugodišnji financijski izvještaji Osnovne škole Ivana Granđe sastavljeni su nakon što su evidentirane sve poslovne promjene i transakcije za razdoblje siječanj – lipanj 2024. Evidencije nastalih poslovnih događaja evidentirane su pravilno i ažurno temeljem vjerodostojne knjigovodstvene dokumentacije prema propisanom računskom planu.

Financijski izvještaji su sastavljeni i predaju se prema odredbama Pravilnika o financijskom izvještavanju u proračunskom računovodstvu (NN br. 03/15,93/15,135/15,2/17,28/17,112/18, 126/19, 145/20, 32/21, 144/21) i u zakonom određenim rokovima što je za proračunske korisnike jedinica lokalne i područne samouprave znači predaju do 10. srpnja 2024. g.

***Bilješke uz obrazac: PR-RAS***

1. Šifra 6361 – sredstva se odnose na prihode ostvarene iz državnog proračuna za potrebe plaća zaposlenika, te uplate za potrebe školske prehrane prema Odluci o kriterijima i načinu financiranja, odnosno sufinanciranja troškova prehrane za učenike osnovnih škola za školsku godinu 2024./2025. Do povećanja prihoda na ovoj stavci je došlo zbog povećanja obračunskih koeficijenata plaća zaposlenika prema Uredbi o nazivima radnih mjesta, uvjetima za raspored i koeficijentima za obračun plaće u javnim službama, NN 22/2024.
2. Šifra 6362 – sredstva se odnose na preostala sredstva za nabavu udžbenika za šk. godinu 2024-2025., koja nisu bila isplaćena u 2023. godini.
3. Šifra 6381 – sredstva se odnose na uplaćena preostala sredstva temeljem završetka Erasmus+ projekta, u kojem je sudjelovalo pet zaposlenica škole.
4. Šifra 6393 – sredstva za odnose na tekuće prijenose između proračunskih korisnika istog proračuna temeljem prijenosa EU sredstava, konkretno na novčana sredstva što ih je Škola dobila za potrebe financiranja školske sheme za nabavu mlijeka i mliječnih proizvoda i voća, na sredstva za plaće pomoćnika u nastavi koji se financiranju iz sredstava iz EU. Do povećanja je došlo zbog većeg broja pomoćnika u nastavi.
5. Šifra 6526 – sredstva se odnose na plaćanje roditelja za potrebe prehrane učenika u školskoj mliječnoj kuhinji, za program produženog boravka, kao i za prijevoz učenika na izvanučioničku nastavu. Do povećanja je došlo zbog većeg broja upisanih učenika koji koriste program produženog boravka, kao i zbog povećanja cijena prijevoznika koji prevoze učenike na izvaučioničku nastavu.
6. Šifra 6615 –sredstva se odnose na prihode od pruženih usluga najma školskog prostora.
7. Šifra 6631 – sredstva se odnose na donacije za potrebe dnevnica učitelja koji idu u pratnju učenika prilikom izvođenja izvanučioničke nastave.
8. Šifra 6711 – prihodi se odnose na prihode ostvarene od Gradskog ureda za obrazovanje. Sva sredstva za 2024. su pravovremeno uplaćena na školski račun.
9. Šifra 6712 – sredstva se odnose na nabavu uređaja za potrebe školske kuhinje, te za nabavu računala za kabinet pedagoga i defektologa.
10. Šifra 3111 – prema ranije spomenutoj Uredbi o povećanju koeficijenata za obračun plaća zaposlenika došlo je do povećanja rashoda na ovoj stavci.
11. Šifra 312 – rashod se odnosi na materijalna prava zaposlenika, poput isplate regresa za 2024. godinu, isplaćena je jedna otpremnina, naknada za bolovanja duža od 90 dana, te od ove 2024. godine po prvi put se isplatila uskrsnica zaposlenicima.
12. Šifra 3211, 3213 – u prvoj polovini 2024. godini određeni zaposlenici su putovali na stručno usavršavanje, do povećanja je došlo zbog većeg iznosa vrijednosti dnevnica koje je nastupilo s 01.01.2024., također odrađene su dvije škole u prirodi, na kojima je u pratnju ukupno išlo 11 zaposlenih, organiziran je put u Salzburg za skupinu učenika koji pohađaju njemački jezik, te su dnevnice isplaćene po iznosu koji vrijedi za inozemne dnevnice.
13. Šifra 3214 – do povećanja stavke ostale naknade troškova zaposlenima odnosi se na povećanje troškova za naknadu za korištenje vlastitog automobila u službene svrhe. Zbog tri područne škole, te zbog potrebe dostave voća iz školske sheme bili smo u potrebi organizirati dostavu što materijala što namirnica u područne škole.
14. Šifra 3222 – do povećanja rashoda na stavci materijal i sirovine došlo je zbog većeg iznosa nabave namirnica po učeniku, koja prema Odlici Vlade iznosi 1,33 eura po učeniku, kao i zbog veće nabavne cijene namirnica.
15. Šifra 3224 – do povećanja je došlo zbog čestih kvarova na namještaju škole, opreme škole, kako u matičnoj školi tako i u područnim školama.
16. Šifra 3231 – do povećanja na stavci Usluge telefona, pošte i prijevoza je došlo zbog većeg broja izvanučioničke nastave, te veće cijene prijevoznika.
17. Šifra 3232 – Do povećanja troškova na stavci usluge tekućeg i investicijskog ulaganja došlo je iz razloga jer je obavljena usluga i ocjena stanja OŠ Ivana Granđe zbog nadogradnje škole, te izgradnja projektne dokumentacije sanitarnih čvorova u PŠ Adamovec i Moravče.
18. Šifra 3236 – do većeg iznosa na stavci zdravstvene i veterinarske usluge došlo je iz razloga jer su sistematski pregledi zaposlenika za 2023. odrađeni u 2024. zbog nemogućnosti dobivanja termina za sistematske preglede u zadnjem tromjesečju 2023., pa je i račun isporučen u 2024. godini.
19. Šifra 3237 – sredstva se odnose na rad pomoćnika u nastavi koristeći usluge studentskog servisa, na rad pomoćnika u nastavi preko ugovora o djelu, kao i za rad stručnjaka za tehničku podršku. U 2024. cijelo vrijeme imamo zaposlenu pomoćnicu preko ugovora o djelu pa je iz toga razloga došlo do povećanja troškova.
20. Šifra 3291 – isplaćene su sve naknade za rad članova školskog odbora, zaključno s naknadom za svibanj 2024. godine.
21. Šifra 3299 – na ovoj stavci se nalaze rashodi koji se odnose na financiranje učenika slabijeg imovinskog statusa iz sredstava prikupljenih humanitarnom akcijom. Financiraju se uglavnom troškovi izvanučionične nastave, školske prehrane. Također se nalaze i rashodi koji su nastali djelovanjem školske zadruge.

Do povećanja na ovoj stavci je došlo zbog preostale isplate zaposlenicama koje su sudjelovale u Erasmus+ projektu.

1. Šifra 3431 – sredstva se odnose na bankarske usluge, do povećanja došlo je zbog većeg i češćeg priljeva novčanih sredstava na račun škole, kao i pravovremenih plaćanja, te zbog plaćanja većeg broja računa zbog većeg broja različitih dobavljača.
2. Šifra 3812 – tekuće donacije u naravi se odnose na nabavu menstrualnih potrepština. Dio je financiran iz gradskog proračuna, a dio iz državnog proračuna.
3. Šifra 7211 – sredstva se odnose na prihode od prodaje školskih stanova u PŠ Moravče. S obzirom da je jedna bivša djelatnica u 2022. otplatila stan, u 2024. se naplaćuje samo još jedan stan.
4. Šifra 4221 – sredstva se odnose na nabavu računala za kabinet pedagoga i defektologa. Računala su financirana iz gradskog proračuna.
5. Šifra 4227 – sredstva se odnose na nabavu opreme tj. uređaja za kuhinju u matičnoj školi u Soblincu, te dio sredstava se odnose na nabavu traktorske kosilice za matičnu školu u Soblincu. Uređaji su financirani iz gradskog proračuna.

***Bilješke uz obrazac: OBVEZE***

1. Šifra V006 – stanje obveza na 30.06.2024. iznosi 211.343,95 eura. Obveze se odnose na obračun plaća zaposlenika za lipanj 2024. koja se isplaćuje u srpnju 2024. i obveze za materijalne rashode koji nisu plaćeni do 30.06.2024. godine, iz razloga jer su računi za lipanj pristigli u srpnju 2024. Dio obveza u iznosu od 3.248,51 eura se odnosi na obveze proračunskog korisnika za povrat u proračun, tj. obveze se odnose na povrat naknada za bolovanja na teret HZZO-a.

ODGOVORNA OSOBA

Ravnateljica:

Antea Rukavina Ivanjko, dipl. uč.